Waraji

Waraji-ak  (japonieraz 草鞋) lastozko sokaz egindako sandaliak dira, Japoniako jende arruntaren oinetako tipikoak historikoki. 21. mendean monje budistek erabiltzen dituzte herrialdean.

 Deskribapena 
Tradizionalki, sokaren materiala arroz-lastoz egina zegoen, baina warajiak beste material batzuk egin daitezke, hala nola kalamua, myōga zurtoinak, palma zuntzak, eta kotoi haria.

Tradizioz, japoniarrek waraji-ak janzten dituzte, aurreko ertzetik pixka bat ateratzen direlarik behatzak. Dena den, ez dago arau finkorik.

Baekje erresuma korear zaharrean Japoniako waraji-en antzekoalk diren garaiko lastozko oinetakoak erabiltzen ziren, antzinako kultura korearraren eta japoniarraren arteko interakzio maila iradokitzen duena.

 O-Waraji sandalia erraldoiak 
Tradizio budista japoniarretan ohikoak dira O-Waraji esaten dieten sandalia erraldoiak gurtzea tenplu eta jaialdietan. Kotoku-in tenpluan, Kamakurako Buda Handia dagoen tokian, Budaren sinbolo diren sandaliak erakusten dira 1951. urtetik. Senso-Ji tenpluan (Asakusa, Tokio) ate nagusi bat apaintzen dute sandalia erraldoien pareak. Sandalia hauek tarteka berregiten dira lasto freskoz eta auzolanean. Shima hirian urteroko tradizioan, waraji erraldoiak itsasora eramaten dituzte prozesioan.

 Erreferentziak 

 Kanpo estekak 

Kategoria:Japoniako jantziak
Kategoria:Oinetakoak
Kategoria:Objektu erraldoiak
Kategoria:Japonierazko hitzak eta esaldiak
Kategoria:Lastozko objektuak